પણ લોકોના અલગ-અલગ જવાબ પરથી એમ જાણવા મળ્યું કે એક મહિના પહેલાં ગટરમાં બેસ્ટનું કામ કરવામાં આવ્યું હતું એના આ વાયરો છે જે સુધરાઈ દ્વારા આવી રીતે જ્યાં-ત્યાં મૂકવામાં આવ્યા છે. તો કોઈ કહે છે કે આ વાયરો કોના દ્વારા ફેંકવામાં આવ્યા હતા એ નથી ખબર, પણ રસ્તા વચ્ચે જેમ-તેમ પડ્યા હતા એના કારણે કોઈ રસ્તા પર પડી ન જાય કે કોઈને ઈજા ન થાય એ માટે સ્થાનિક લોકોએ એને ખસેડીને આવી રીતે બ્રિજ નીચે મૂક્યા હતા. આ વાયરો અહીં એક અઠવાડિયાથી આ હાલતમાં પડ્યા છે. સુધરાઈની ગાડીઓ અહીં સવાર-સાંજ ઊભી હોવા છતાં એની નજર આના પર જતી નથી કે જાણી જોઈને એ અહીંથી ઉપાડવાનો પ્રબંધ કરવામાં આવતો નથી એ રામ જાણે. રસ્તાની નીચે પડેલા બંધ કેબલ વાયરો તો ઠીક; ઇલેક્ટ્રિક થાંભલાથી જોડાયેલા ઍક્ટિવ કેબલ વાયરો પણ જ્યાં-ત્યાં રસ્તા પર, ઝાડ પર, બ્રિજ પર આડેધડ જેમ-તેમ લટકાવવામાં તેમ જ લગાવવામાં આવેલા જોવા મળે છે; જેના કારણે કોઈ પણ પ્રકારના બનાવ કે અકસ્માતની ઘટના બની શકે છે.